User:Joakimhu

Lydgalleriet

Lydgalleriet
Lydgalleriet er et kunstnerdrevet galleri som formidler lydbasert kunst. Siden 2006 har Lydgalleriet hatt jevnlige utstillinger med kunstnere fra de fleste felt innenfor lydkunsten, fra kinetiske skulpturer til flerkanals mørkeromsinstallasjoner, fra eksperimentelle instrumenter til arkivutstillinger. Lydgalleriet viser mesteparten av sine utstillinger i Østre hus for lydkunst og elektronisk musikk. Østre rommer utstillingslokaler i første etasje, kombinert utstillings- og konsertlokale i andre etasje og felles kontor i tredje etasje. Østre er et samarbeidsprosjekt mellom Ekko og Lydgalleriet og vil være organisasjonenes hovedarena, samtidig som det dekker behovene til mange andre kulturaktører i regionen. Andre etasje er tilbakeført til sin opprinnelige form som forsamlingslokale, med 5 m takhøyde og en publikumskapasitet på 250.

Blant kunstnere som har stilt ut hos Lydgalleriet er Chris Watson, Christian Marclay, Zimoun, Peter Vogel, Amanda Steggell, Alvin Lucier, Ingvild Langgård, Martin Riches og Jana Winderen.